Komission asetus (EY) N:o 1230/2002, annettu 9 päivänä heinäkuuta 2002, ohran kaikkiin kolmansiin maihin, paitsi Amerikan yhdysvaltoihin, Kanadaan, Viroon ja Latviaan, suuntautuvan viennin tukea koskevan tarjouskilpailun avaamisesta annetun asetuksen (EY) N:o 901/2002 muuttamisesta



Virallinen lehti nro L 180 , 10/07/2002 s. 0003 - 0003



Komission asetus (EY) N:o 1230/2002, annettu 9 päivänä heinäkuuta 2002, ohran kaikkiin kolmansiin maihin, paitsi Amerikan yhdysvaltoihin, Kanadaan, Viroon ja Latviaan, suuntautuvan viennin tukea koskevan tarjouskilpailun avaamisesta annetun asetuksen (EY) N:o 901/2002 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon vilja-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 1766/92(1), sellaisena kuin se on viimeksi muutettuna asetuksella (EY) N:o 1666/2000(2), ottaa huomioon neuvoston asetuksen (ETY) N:o 1766/92 tietyistä yksityiskohtaisista soveltamissäännöistä, vientitukien myöntämisestä ja häiriötilanteessa toteutettavista toimenpiteistä vilja-alalla 29 päivänä kesäkuuta 1995 annetun komission asetuksen (EY) N:o 1501/95(3), sellaisena kuin se on viimeksi muutettuna asetuksella (EY) N:o 1163/2002(4), ja erityisesti sen 4 artiklan, sekä katsoo seuraavaa: (1) Komission asetuksella (EY) N:o 901/2002(5) avattiin ohran kaikkiin kolmansiin maihin, paitsi Amerikan yhdysvaltoihin, Kanadaan, Viroon ja Latviaan, suuntautuvan viennin tukea koskeva tarjouskilpailu. (2) Ohran markkinat määräytyvät yhä enemmän ohran loppukäyttötarkoituksen ja näin ollen myös kohdemaan mukaan. Nykyisessä markkinatilanteessa on aiheellista myöntää tukea ainoastaan sellaisiin kohdemaihin, joissa käytetään vain rehuohraa. (3) Tämän viimeaikaisen eriytymisen johdosta on syytä poistaa asetuksen (EY) N:o 901/2002 5 artiklassa säädetty poikkeus ja vaatia tuen maksamiseksi todistus tavaran saapumisesta määräpaikkaan. (4) Tässä asetuksessa säädetyt toimenpiteet ovat viljan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (EY) N:o 901/2002 seuraavasti: 1) Korvataan asetuksen nimi seuraavalla nimellä: "Komission asetus (EY) N:o 901/2002, annettu 30 päivänä toukokuuta 2002, ohran tiettyihin kolmansiin maihin suuntautuvan viennin tukea koskevan tarjouskilpailun avaamisesta". 2) Korvataan 1 artiklan 2 kohta seuraavalla tekstillä: "2. Tarjouskilpailu koskee Algeriaan, Saudi-Arabiaan, Bahrainiin, Kyprokseen, Egyptiin, Yhdistyneisiin arabiemiirikuntiin, Maltalle, Iraniin, Irakiin, Israeliin, Jordaniaan, Kuwaitiin, Libanoniin, Libyaan, Marokkoon, Mauritaniaan, Omaniin, Qatariin, Syyriaan, Tunisiaan ja Jemeniin vietävää ohraa." 3) Poistetaan 5 artikla. 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 9 päivänä heinäkuuta 2002. Komission puolesta Franz Fischler Komission jäsen (1) EYVL L 181, 1.7.1992, s. 21. (2) EYVL L 193, 29.7.2000, s. 1. (3) EYVL L 147, 30.6.1995, s. 7. (4) EYVL L 170, 29.6.2002, s. 46. (5) EYVL L 142, 31.5.2002, s. 17.